Focos salvage amazonian de 2019
Le Focos salvage del Amazon de 2019 son un atypicamente forte serie de milles de incendios independente occurrente in le foreste pluvial del Fluvio Amazon in 2019 durante le saison sic tropical, que occideva al minus 2 personas. Le major parte del focos ha occurrite in Amazônia Legal brasilian, le portion del foreste in Brasil, ma le paises vicin de Bolivia, Peru, e Paraguay ha etiam perdite grande areas, includente plus que 7,200 km² in Bolivia.

Ben que tal focos occurre annualmente durante le saison sic, le focos de 2019 era introducite al attention del communitate scientific e international in julio e augusto de 2019 quando le Instituto National pro Recerca Spatial brasilian (Instituto Nacional de Pesquisas Espaciais, o INPE)  dispensava statisticas basate in observationes per satellite documentante al minus 75,336 focos salvage flagrante in le pais ab januario al 23 de augusto de 2019, con plus que 40,000 in le foreste pluvial del Amazon, le numero le plus alte desde le collection de datos ha comenciate in 2013. Imagines de satellite de NASA corroborava le conclusion de INPE que le foreste del Amazon ha focos salvage plus intense in 2019 que in annos previe.

INPE e altere expertos ascribe le incendios al methodo de "sablar-e-incinerar" pro rasar terra pro ligno e agricultura pro appoiar exportation brasilian como bove. Le governamentos brasilian e bolivian ha recentemente adoptate politicas que permitte plus deforestation del areas de foreste pluvial in favor de agricultura e production de ligno. Brasil ha previemente adoptate alcun mesuras desde 2004 pro reducer le acceleration del deforestation del jungla del Amazon, ma le rata accrescente de deforestation in 2019 perturbava expertos ecologic a causa del importantia del Amazon bassino in le mitigation del cambio del climate.
Additionalmente, le technicas de sablar-e-incinerar e le incendios subsequente menacia le terra protegite del populos indigene in Brazil in le foreste pluvial.

Le focos salvage causava criticismo del governamento brasilian, in particular per organisationes ecologic e per Francia, que ha un frontiera con Brasil in su departamento ultramar de Guiana francese, in le septimana ante le 45e summitate del G7. Iste agentias assere que politias instituite per le nove presidente brasilian Jair Bolsonaro ha debilitate le protection pro le foreste pluvial. 

Foreste tropical
Brasil